हरियाणा में 10 में से 6 सीट पर परिणाम घोषित, करनाल में जीत का सबसे ज्यादा अंतर
चंडीगढ़,
23 मई, 2019
हरियाणा के मुख्य निर्वाचन अधिकारी राजीव रंजन ने बताया कि रात 10.15 बजे तक प्रदेश की 10 लोकसभा सीटों में से छह सीटों का परिणाम घोषित कर दिया गया है।
रंजन ने आज पत्रकारों से बातचीत करते हुए बताया कि जिन छह लोकसभा सीटों का चुनाव परिणाम घोषित किया है उनमें हिसार लोकसभा सीट से भाजपा उम्मीदवार बृजेन्द्र सिंह ने अपने निकटतम प्रतिद्वंदी जजपा उम्मीदवार दुष्यंत चौटाला को 314068 मतों के अंतर से पराजित किया है। इनके अलावा, सोनीपत लोकसभा सीट से रमेश चन्द्र कौशिक ने अपने निकटतम प्रतिद्वंदी इंडियन नेशनल कांग्रेस उम्मीदवार भूपेन्द्र सिंह हुड्डा को 164864 मतों के अंतर से, गुडग़ांव लोकसभा सीट से भाजपा उम्मीदवार राव इंद्रजीत सिंह ने अपने निकटतम प्रतिद्वंदी इंडियन नेशनल कांग्रेस उम्मीदवार कैप्टन अजय सिंह को 386256 मतों के अंतर से, सिरसा लोकसभा सीट से भाजपा उम्मीदवार सुनीता दुग्गल ने अपने निकटतम प्रतिद्वंदी इंडियन नेशनल कांग्रेस उम्मीदवार अशोक तंवर को 309918 मतों के अंतर से, करनाल लोकसभा सीट से भाजपा उम्मीदवार संजय भाटिया ने अपने निकटतम प्रतिद्वंदी इंडियन नेशनल कांग्रेस उम्मीदवार कुलदीप शर्मा को 656142 मतों के अंतर से तथा कुरुक्षेत्र लोकसभा सीट से भाजपा के उम्मीदवार नायब सिंह ने अपने निकटतम प्रतिद्वंदी इंडियन नेशनल कांग्रेस उम्मीदवार निर्मल सिंह को 384591 मतों के अंतर से पराजित किया।
प्रदेश के संयुक्त मुख्य निर्वाचन अधिकारी डॉ इन्द्र जीत ने बताया की अब तक नतीजों में सब से अधिक जीत का अंतर करनाल लोकसभा क्षेत्र से रहा जो की देश में भी शीर्ष पायदान पे रहने की उम्मीद है।
awa_Deva awa_Deva mai_Deva awa_Deva awa_Deva awa_Deva